স্টাফ রিপোর্টার ॥ হবিগঞ্জ-লাখাই আসনের এমপি আলহাজ্ব এডঃ মোঃ আবু জাহির ও সিলেট রেঞ্জের ডিআইজি মোঃ মিজানুর রহমান পিপিএমকে মোবাইলে এসএমএসের মাধ্যমে হত্যার হুমকির ঘটনায় আটক দুই যুবককে কারাগারে প্রেরণ করা হয়েছে এবং বাকী ৫ জনকে জিজ্ঞাসাবাদ করে ছেড়ে দেয়া হয়েছে। এ ঘটনা নিয়ে হবিগঞ্জ ও সিলেটে আতংক বিরাজ করছে। আটককৃতরা হল, বানিয়াচং উপজেলার শাহপুর গ্রামের মতিউর রহমানের পুত্র বুরহান উদ্দিন (২৪) ও আজমিরীগঞ্জ উপজেলার জলসুখা গ্রামের আব্দুল হান্নানের পুত্র মিজানুর রহমান (২৪)। আটককৃত বুরহান শহরের খোয়াইমুখ এলাকায় ও মিজানুর রহমান আশরাফ জাহান কমপ্লেক্স এলাকার ব্যবসায়ী বলে জানা গেছে। উল্লেখ্য গত ২০ জুলাই থেকে গত ১৬ সেপ্টেম্বর পর্যন্ত পৃথক ৩টি এসএমএসের মাধ্যমে ২টি নাম্বার থেকে এমপি আবু জাহিরকে এ হত্যার হুমকি ...